በሀገራችን ከታቀደው13ነጥብ 8 ሚሊየን ሄክታር 85 በመቶ በሰብል ተሸፈነ
በሀገራችን ለመሸፈን ከታቀደው 13ነጥብ 8 ሚሊየን ሄክታር መሬት 85 በመቶ በተለያዩ ሰብሎች መሸፈኑን የእርሻና ተፈጥሮ ሀብት ሚኒስቴር አስታወቀ ፡፡የሚኒስቴሩ የህዝብ ግንኙነት ቢሮ ምክትል ኃላፊ አቶ ዳንኤል ዴንታሞ ዛሬ ለዋልታ እንደገለጹት ፤በ2009/10 የምርት ዘመን ከታረሰው 13 ነጥብ 8 ሚሊየን ሄክታር መሬት ውስጥ እስካሁን 11 ሚሊየን ሄክታር በጤፍ፣ስንዴ፣በቆሎ፣ማሽላና ሌሎች ሰብል ቡቃያዎች ተሸፍኗል ፡፡ይህም ከዕቅዱ 85 በመቶ በዘር መሸፈኑን ያመለክታል ነው ያሉት ፡፡ምርትን ለማሳደግም 11 ሚሊየን ማዳበሪያ ተገዝቶ ወደ ሁሉም አርሶ አደር እንዲደርስ ማድረጋቸውን አስታውቀዋል ፡፡እንደዚሁም 2 ነጥብ 7 ሚሊየን ኩንታል ምርጥ ዘር ለአርሶ አደሩ ለማዳረስ ታቅዶ፤ ከተለያዩ ምርጥ ዘር ድርጅቶች እና ከራሱ ከአርሶ አደሩ እጅ ያለውን መልሶ ወደ አርሶ አደሩ እንዲቀርብ የተደረገ እየተደረገ ነው ብለዋል ፡፡በመኸሩ ወቅት ከሚዘራው 345 ሚሊየን ኩንታል ምርት ለመሰብሰደብ መታቀዱን ያስታወሱት አቶ ዳንኤል ፤ይህ ከዓምናው ሲነጻጸር 50 ሚሊየን ኩንታል ተጨማሪ ምርት ምርት ይገኛል ተብሎ እንደሚጠበቅም አመልክተዋል ፡፡የታቀደውን ምርት ለማግኘት የሰብል እንክብካቤ ምርትንና ምርታማነትን ለማሳደግ ትሉቁን ስራ ይወስዳል ያሉት ምክትል ኃላው ፤አርሶ አደሩ ሰብሉን በጥሩ ሁኔታ ሰብሉን ማረምና መኮትኮት እንደሚገባ አስረድተዋል ፡፡